ΜΑΘΗΜΑ 17ο

**10.1.1: Η ΣΥΝΘΕΣΗ ΤΗΣ ΒΟΥΛΗΣ** (σελ.88)

* Βουλή: Ο κυριότερος θεσμός απ’ αυτούς που ασκούν τη νομοθετική λειτουργία του κράτους, δηλαδή ο κυριότερος απ’ αυτούς που νομοθετούν.
* Αποτελείται από 300 βουλευτές και συνεδριάζει δημόσια.
* είτε με όλα τα μέλη της

είτε με μερικά απ’ αυτά

ολομέλεια

τμήματα της Βουλής τμήματα θερινών διακοπών

* Κάθε βουλευτική περίοδος διαρκεί 4 χρόνια (αφού εθνικές/ βουλευτικές εκλογές γίνονται κάθε 4 χρόνια) και περιλαμβάνει 4 Συνόδους, κάθε Σύνοδο της Βουλής λέμε την περίοδο από τον Οκτώβριο κάθε χρόνου μέχρι τον Ιούνιο του επόμενου χρόνου.
* **Βουλή των Εφήβων**: Εκπαιδευτικό πρόγραμμα της Βουλής των Ελλήνων για τους μαθητές της Β’ Λυκείου 350 από τους οποίους συγκροτούν, ύστερα από αξιολόγηση, τη Βουλή των Εφήβων.

**10.1.2: ΑΡΜΟΔΙΟΤΗΤΕΣ ΤΗΣ ΒΟΥΛΗΣ** (σελ.90)

Η Βουλή:

α) θεσπίζει τους νόμους (αφού πρώτα επεξεργαστούν αναλυτικά τα κείμενά τους οι αρμόδιες *Κοινοβουλευτικές Επιτροπές,* καθεμία από τις οποίες αποτελείται από έναν αριθμό βουλευτών απ’ όλα τα κόμματα της Βουλής).

β) ασκεί έλεγχο στην Κυβέρνηση,

γ) αναδεικνύει την Κυβέρνηση μετά τις εκλογές, δίνοντας σε κάποιο κόμμα του Κοινοβουλίου *ψήφο εμπιστοσύνης (ή αποσύρει την εμπιστοσύνη της από την Κυβέρνηση δίνοντας ψήφο δυσπιστίας).*

δ) ψηφίζει τον ετήσιο κρατικό προϋπολογισμό,

ε) ψηφίζει νόμο επικύρωσης των διεθνών συμβάσεων που υπογράφει η Κυβέρνηση,

στ) αναθεωρεί/ τροποποιεί το Σύνταγμα και

ζ) αναλαμβάνει δικαστικές λειτουργίες σε βάρος μελών της Κυβέρνησης ή του Προέδρου της Δημοκρατίας σε περίπτωση που δεν ασκούν με νόμιμο τρόπο τα καθήκοντά τους.

Επίσης, συγκροτεί Εξεταστικές Επιτροπές, δηλαδή ομάδες βουλευτών που εξετάζουν αν η Κυβέρνηση, ασκώντας τα καθήκοντά της, χειρίστηκε με παράνομο τρόπο κάποιο ή κάποια συγκεκριμένα θέματα.

**10.2.1: ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ** (σελ.92-93)

* Ο Πρόεδρος της Δημοκρατίας έχει και *εκτελεστικές και νομοθετικές* αρμοδιότητες. Ο ρόλος του όμως σήμερα είναι περιορισμένος και είναι περισσότερο *τυπικός* παρά ουσιαστικός. Παρ’ ολ’ αυτά, λέγεται αρχηγός του κράτους και ρυθμιστής του πολιτεύματος.
* Εκλέγεται από τη Βουλή με αυξημένη πλειοψηφία των 2/3 των μελών της, ή, αν δεν γίνεται διαφορετικά, των 3/5 της. Η θητεία του είναι πενταετής.
* Για να μπορεί κάποιος να εκλεγεί Πρόεδρος της Δημοκρατίας πρέπει να έχει ελληνική ιθαγένεια και να είναι άνω των 40 ετών.

**Οι αρμοδιότητές του είναι οι εξής:**

* Δίνει για δημοσίευση τους νόμους που ψηφίζει η Βουλή.
* Προκηρύσσει δημοψήφισμα κάθε φορά που το ζητά η Βουλή.
* Εκπροσωπεί σε διεθνείς πολιτικές συναντήσεις τη χώρα, την πολιτεία, τον λαό και τους πολίτες της.
* Κηρύσσει (όποτε είναι απαραίτητο) τον πόλεμο και υπογράφει συνθήκες ειρήνης.
* Εκδίδει τα Προεδρικά Διατάγματα τα οποία καθορίζουν τους τρόπους με τους οποίους θα υλοποιηθεί το περιεχόμενο κάποιων νόμων που ψήφισε η Βουλή.
* Διορίζει το κόμμα που εξέλεξε τους περισσότερους βουλευτές ως Κυβέρνηση, αφού όμως το κόμμα αυτό πάρει πρώτα **την ψήφο εμπιστοσύνης** της Βουλής.